钦定古今图书集成/明伦汇编/氏族典/第146卷 > 孙统
## 钦定古今图书集成/明伦汇编/氏族典/第146卷 > 孙统

按《晋书孙楚传》：“楚子纂。纂子统，字承公，幼与绰及从
弟盛过江，诞任不羁而善属文，时人以为有楚风。征
北将军褚裒闻其名，命为参军，辞不就，家于会稽，性
好山水，乃求为鄞令，转在吴宁，居职不留心碎务，纵
意游肆，名山胜川，靡不穷究。后为馀姚令，卒。子腾嗣，
以博学著称，位至廷尉。腾弟登，少善名理，注《老子》行于世。仕至尚书郎早终。